cyanic-selkie/wikianc huggingface dataset:
Paryse Metro
Die netwerk
Die twee metrospoorlyne wat verkeer in teenoorgestelde rigtings dra, loop, waar hulle ondergronds is, byna altyd in 'n enkele tonnel. Treine loop aan die regterkant soos in meeste ander Franse metro's en trems (maar anders as wat prakties is vir SNCF-treine). Die ander eienskap wat standaard is in die vervoerstelsel is die spoorwydte van 1,435 m (standaardwydte). Elektriese toevoer word deur 'n derde spoor verskaf en die elektriese spanning is 750 volt gelykstroom.
Vandale (volk)
Die Vandale was 'n nomadiese Oos-Germaanse volk wat aanvanklik aan die Oossee gevestig was, verjaag deur ander volke, soos die Hunne, trek hulle suid- en weswaarts deur Gallië (huidige Frankryk) tot in Spanje waar hulle waarskynlik hulle naam aan die huidige Andalusië, vroeër bekend as Vandalusië, gegee het. Hulle stig uiteindelik 'n ryk in Noord-Afrika met Kartago in die huidige Tunisië as middelpunt. In 535 is hulle deur die Oos-Romeinse troepe vernietig.
Oorsprong
In die Middeleeue, is algemeen geglo dat Vandale die voorvaders van die Pole was. Twee feite het waarskynlik tot die ontstaan van die teorie gelei: eerstens, verwarring van die Venedes met die Vandale en tweedens, omdat beide die Venedes en Vandale in antieke tye in gebiede gewoon het waar die Pole hulle later gevestig het.
Afrika
Verskille tussen die Ariaanse Vandale en die Katolieke of Donatiste was 'n konstante geskilpunt in hulle Afrika staat. Meeste Vandaalse konings, behalwe Hilderik, het die Katolieke tot 'n groter of mindere mate vervolg. Alhoewel Katolisisme selde amptelik verbied is (die laaste maande van Hunerik se bewind is 'n uitsondering), is hulle verhoed om die Vandale tot die Katolieke oortuiging te bekeer, en is die lewe vir die Katolieke kerklui moeilik gemaak.
Kwyning
Op 15 Desember, 533, raak Gelimer en Belisarius weer slaags tydens die Ticameron, omtrent 20 myl (32km) van Kartago. Weereens het die Vandale goed geveg maar knak, die keer toe Gelimer se broer Tzazo in die slag val. Belisarius het vinnig tot by Hippo, tweede stad van die Vandaalse Koninkryk, gevorder en in 534 het Gelimer aan die Romeinse oorwinnaar oorgegee, en beëindig daarmee die Koninkryk van die Vandale.
Paryse Metro
Die eerste netwerk
Die projek het aanvanklik bestaan uit 'n sirkellyn, Étoile-Nation-Étoile, en twee reguitlyne, een noord-suid (Porte de Clignancourt-Porte d’Orléans) en een oos-wes (Avenue Gambetta – Porte Maillot).
Duinegifboom
Die duinegifboom (Acokanthera oblongifolia) is 'n klein boompie wat voorkom aan die ooskus van Suid-Afrika. Dit kom ook in Eswatini en die suide van Mosambiek voor. Die boom het donker, leeragtige, blinkgroen blare met 'n prominente middelnerf en het dra ook soetgegeurde wit blomme in trosse op die blaarbasis. Die vrugte is vlesig, bessieagtig en rooi tot swart van kleur. Die plant bevat melksap wat uiters giftig is en vee vrek daarvan. Dié sap was gebruik vir gifpyle. Voëls en vlermuise eet wel die vrugte.
Paryse Metro
Die eerste netwerk
Die eerste lyn (Porte de Vincennes – Porte Maillot) is op 19 Julie 1900 aan die publiek oopgestel om die proewe vir die Olimpiese Somerspele 1900 in die Bois de Vincennes te bedien. Die Aedicula is ontwerp deur die argitek Hector Guimard wat sinoniem met die Art Nouveaustyl was.
Drie tegnieke is vir die konstruksie gebruik: vir die dele van die tonnel wat redelik vlak is, is opelugkonstruksie gebruik wat die toemaak van die straat daarbo genoodsaak het, skilde is aanvanklik deur die bouers verkies maar is min gebruik as gevolg van die oneweredigheid van die bodem van Parys, en die ou tegniek van houtstutte soos wat in myne gebruik is, is op die ou einde die meeste gebruik. Lyn 1 is in 'n rekordtyd gebou (30 Maart 1898 – 19 Julie 1900).
Ná 1949
Tussen 1969 en 1973 is die kaartjieknippers geleidelik vervang met outomatiese draaihekke.
Die verlengings wat bedoel is om 'n verbeterde diens na die petite couronne te verskaf is geleidlik sedert 1967 in plek gestel:
BMW N43
Die BMW N43 is 'n natuurlik-geaspireerde inlynviersilinder-petrolenjin wat van 2006-2013 bemark is. Dit het sowel die BMW N46 as die BMW N45-enjins vervang. Die N43 is egter nie in lande met 'n hoë swawelbrandstof verkoop nie, daarom is die N45/N46-enjins langs die N43 in produksie gehou.
Weens BMW se verskuiwing na turbo-aanjaers in 2011, is die N43 vervang deur die BMW N13 turbo-aangejaagde viersilinderenjin. Die N43 het verskeie diensprobleme ondervind - breek van die plastiekgidse van die nokketting wat gelei het tot oliehonger omdat die puin die oliesiffie blokkeer het, en probleme met die inspuiters, klospakke en die NOx-sensor.
Gebande pikkewyne
Gebande pikkewyne (Spheniscus) is 'n genus in die orde van Pikkewyne. Alle spesies van die genus leef in gematigde klimate soos Suid-Afrika en die suidelike kusgebiede van Chili en Argentinië. Die genus omvat vier lewende spesies.
Lucille Ball
Loopbaan
Sy is vir 13 Emmys benoem en het vier gewen. In 1977 was sy een van die eerste ontvangers van die Women in Film Crystal Award. Sy het ook die Golden Globes se Cecil B. DeMille-prys in 1979 gewen, die Kennedysentrum-eerbewys in 1986 en die Goewerneursprys van die Academy of Television Arts & Sciences in 1989.
Leo Franklyn
Leo Franklyn (7 April 1897 – 17 September 1975) was 'n Engelse akteur. Hy was bekend vir sy rolle in die rolprente And the Same to You (1960) en The Night We Got the Bird (1961), en in die televisiereekse Brian Rix Presents ... (1960) en Laughter from the Whitehall (1963).
Lys van elemente volgens naam
Z
geen
Nicole Leach
Nicole Leach (gebore 10 Mei 1979) is 'n Amerikaanse aktrise. Sy is bekend vir haar rolle in die rolprente Tales from the Darkside: The Movie (1990) en Someone Like You... (2001), en in die televisiereeks Shining Time Station (1989).
BMW N45
Die BMW N45 is 'n natuurlik-geaspireerde viersilinder-petrolenjin wat die BMW N40 vervang het en is van 2004-2011 vervaardig. Dit is saam met die BMW N46-enjin vervaardig en slegs in sekere lande verkoop, waar voertuigbelasting voordelig was vir kleiner enjins.
Ming-graftombes
Uitgrawings van die Dingling-tombe
Die lesse wat uit die Dingling-uitgrawings geleer is, het gelei tot ’n nuwe beleid van die regering van die Volksrepubliek China dat geen historiese terrein uitgegrawe word behalwe om dit te red nie. Geen voorstel is sedert Dingling ingedien om ’n tombe uit te grawe nie. Daar is ook afgesien van die oorspronklike plan om Dingling te gebruik ter voorbereiding van die uitgrawing van Changling.
Gote
Oekraïne en Transsilvanië
In 255 word 'n vloot gebruik om Klein-Asië in 255–257 aan te val, en baie stede in Pontos, Bythinië en Propontos word slagoffers van die Gote. In 268 volg die grootste aanval. 'n Vloot van Gote en Herule vaar langs die weskus van die Swartsee en deur die Dardanelle. In die Egeïese See verdeel hulle na aanvalle op Lesbos en Athos in drie groepe. Die eerste, Herulise, groep land by Thessaloniki, maar word vernietigend verslaan deur keiser Gallienus. Die tweede groep plunder Griekeland, maar word in 269 deur keiser Claudius II by Naissus (Nish) verslaan. Die oorlewendes op land agtervolg, en moet uiteindelik oorgee. Die derde groep onderneem aanvalle op die kuste van Klein-Asië, Rhodos en Siprus, voor hulle deur Probus na die Swart See teruggejaag word.
Die Hunne
Die Tervingi kry toestemming, die Greuthingi nie, maar in die latere skermutselings kon ook hulle oorsteek, en so trek die groep wat later die Wes-Gote sou word die Romeinse Ryk binne. Ander Gote, waaronder Athanarik, trek terug na Transsilvanië, en hou daar 'n Gotiese ryk totdat die gebied ook deur die Hunne beset word, waarskynlik kort na 400. Na die dood van Attila, toe die Hunneryk uitmekaar val, was die Gote onder die eerste wat hulle onafhanklikheid herwin. Hierdie raak bekend as die Oos-Gote of Ostrogote, na Ostrogota, die eerste koning van die Oos-Gote (Greuthingi).
Suidelike geelkuifpikkewyn
Die suidelike geelkuifpikkewyn (Eudyptes chrysocome) is 'n seevoël wat redelik seldsaam is aan die kus van Suid-Afrika. Die voël is 45 – 55 cm groot en weeg 2 – 3 kg. Dit het 'n kenmerkende goue kuif. In Engels staan die voël bekend as Southern rockhopper penguin.
Belgiese Rewolusie
'n Groot aantal rekrute uit die suidelike provinsies het die Nederlandse eenhede verlaat en gedros. Die State-Generaal in Brussel het ten gunste van afstigting gestem en onafhanklikheid verklaar. In die nasleep is 'n Nasionale Kongres byeengeroep. Koning Willem het hom van toekomstige militêre optrede weerhou en 'n beroep gedoen op die Grootmoondhede. Tydens die gevolglike Londen Konferensie van 1830 het die groot Europese moondhede België se onafhanklikheid erken. Na die troonbestyging van Leopold I as "Koning van die Belge" in 1831 het koning Willem 'n laaste poging aangewend om België te herower en sy posisie deur middel van 'n militêre veldtog te herstel. Hierdie "Tiendaagse veldtog" het vanweë Franse militêre ingryping misluk. Die Nederlanders het die Londense konferensie se beslissing en gepaardgaande Belgiese onafhanklikheid eers in 1839 by wyse van die Verdrag van Londen aanvaar.
Niel Marais
Vrystaat Cheetahs
Marais is in 2013 in die Vrystaat se Vodacombekerspan ingesluit en het sy seniordebuut gemaak toe hy in die eerste wedstryd van die seisoen teen die SWD Arende in George uitgedraf het; ’n wedstryd wat die Vrystaat met 31–8 gewen het. Hy het in ses wedstryde van daardie seisoen gespeel.
Dima Bilan
Bilan neem in 2006 aan die Eurovision-sangfees deel waartydens hy die tweede prys met sy nommer, Never Let You Go inpalm. Tydens die 2008 Eurovision-sangfees sing hy Believe en wen die kompetisie met 272 punte.
Caitlin Leahy
Caitlin Leahy (gebore 20 Mei 1988) is 'n Amerikaanse aktrise.
Grootblaardrakeboom
Die grootblaardrakeboom (Dracaena aletriformis) is 'n klein boompie wat voorkom aan die ooskus van Suid-Afrika en is 'n kusbos. In Engels staan die boom bekend as Large-leaved dragon tree. Dit is ook inheems in Eswatini, Kenia, Mosambiek en Tanzanië.
Duineghwarrie
Die Duineghwarrie (Euclea racemosa) is 'n boom wat aan die suid- en ooskus van Suid-Afrika voorkom. Dit groei op duine en is 'n kusbos. In Engels staan die boom bekend as Dune Guarrie. Die plant is ook inheems in Comore-eilande, Demokratiese Republiek die Kongo, Djiboeti, Egipte, Eritrea, Eswatini, Ethiopië, Jemen, Kenia, Malawi, Mosambiek, Oman, Rwanda, Somalië, Soedan, Tanzanië, Uganda, Zambië en Zimbabwe.
Vlag van Maleisië
Vlaglied
Die vlaglied is geskryf as toewyding en trots van die Maleisiese nasionale vlag. Dit word op 31 Augustus, Maleisië se onafhanklikheidsdag. opgevoer. Die oorspronklike lied Benderaku is geskryf deur Tony Fonseka, ’n Maleisiese liedjieskrywer. Nadat die vlag die naam Jalur Gemilang gekry het is die vlaglied in 1997 aangepas. Dit is gevolg deur ’n bekendstelling van ’n nuwe vlaglied met lirieke deur Siso Kopratasa en getoonset deur Pak Ngah.
Federale Ster
Die Federale Ster wat soortgelyk in konsep is aan Australië se Gemenebesster, stel die noue federasie van die deelstate van Maleisië en die federale regering voor. Dit word gebruik op die rondeel van die Koninklike Maleisiese Lugmag, die vlag van die Maleis-Sjinese Vereniging en die logo van die voormalige Verenigde Maleisiese Bankwesekorporasie.
SPI Switserse Prys-Indeks (Aandele)
Maatskappye van die SPI
(Soos op 7 November 2015) 1 Buitelandse maatskappye gelys op die die SIX Swiss Exchange
Merlin Olsen
Merlin Olsen (15 September 1940 – 11 Maart 2010) was 'n Amerikaanse akteur. Hy was bekend vir sy rolle in die rolprent Mitchell (1975) en in die televisiereekse Little House on the Prairie (1974) en Fathers and Sons (1986).
Oud-Italiese alfabette
Oud-Italiese skrifte
Van die alfabette is: Dit is nie duidelik of die aanpassing van die Griekse alfabet in Italië of Griekeland plaasgevind het nie, maar dit is ’n uitvloeisel van die Wes-Griekse alfabet. Die vroegste Etruskiese abecedarium (’n inskripsie met die letters van die alfabet) is die Marsiliana d'Albegna-tablet wat uit omstreeks 700 v.C. dateer. Dit bevat 26 letters wat ooreenstem met die moderne vorm van die Griekse alfabet:
A B  G  D  E  V  Z  H  Θ  I  K  L  M N  Ξ  O  P  Ś  Q  R  S  T  Y  X  Φ  (getranskribeer)
Mfolozirivier
Vrugbare grond
Dit vloei van wes na oos en het 'n opvanggebied van net oor die 11000 km². Op die oewers word met katoen, sisal, beeste en bloekombome geboer. Sedert 1911 word op die vrugbare grond op beide oewers suikerriet geplant. Swak boerderymetodes het tot erge erosie gelei sodat slik in die St. Luciameer aan die kus beland het. 'n Modderbank het in sy mond opgebou en normale getywerking verhoed. Daarom is die rivier se mond in Mei 1951 gesluit en 'n kanaal gegrawe sodat die rivier sedert 1961 by 28° 23′ 7″ suid en 32° 25′ 31″ oos op sy eie in die Indiese Oseaan uitmond. Die nuwe riviermonding is egter slegs enkele meters suid van die St. Luciariviermonding.
Oud-Italiese alfabette
Oud-Italiese skrifte
Die alfabet van Lugano, waarvan inskripsies in Noord-Italië gevind is, is gebruik vir Lepontiese inskripsies. Die inskripsies is van die oudste bewyse van enige Keltiese taal. Dit is van die 7de tot die 5de eeu v.C. gebruik. Die alfabet het 17 letters wat van die archaïese Etruskiese alfabet afgelei is:
Jan de Bruin
Waardering
300px|duimnael| regs|1933: Die Algemene Sinode van die GKSA in sitting [[Pretoria, afgeneem op die trap van die Uniegebou. Eerste ry: A. Postma, P.G.W. Snyman, Derk Rumpff, J.G.H. van der Walt, I.D. Krüger, prof. J.C. Coetzee, T.T. Spoelstra, A.S.E. Yssel, D.N. Kotzé, W.J. Postma, J.P. van den Berg, I.J. van der Walt. Tweede ry: H.F.V. Kruger, J.H. Boneschans, J.M. de Wet. Tweede ry: W.J. de Klerk, P.J.S. de Klerk, B.J. de Klerk, B. de Klerk, S.J. van der Walt, L.S. van der Walt, J. Schutte, N.H. van der Walt, E.I.J. Venter, H.S. van Jaarsveld, H.J. Venter, D.G. Venter, J.V. Coetzee. Vierde ry: J. van Rooy, A. Aucamp, H.P.J. Pasch. Vyfde ry: J.A. van Rooy, J.H. Kruger, G.H.J. Kruger, W.F. Venter, I.J. Lessing, J.B. du Plessis, S.P. van der Walt, J.P. Jooste, J.L. de Bruin, S. du Toit, D.P. du Plessis, F.P.J. Snyman.]]
Salisbury Claims
Die voorstad, wat op 26 Oktober 1921 geproklameer is, is aangelê op die Salisbury-kleims, met wie se destydse grense die voorstad s’n ooreenstem. Die kleims was blykbaar op die plaas Turffontein geleë. Die naam is afgelei van die Salisbury-goudmynmaatskappy.
Blykbaar was dit nog altyd ’n nywerheidsgebied, want vir die jare 1934, 1949 en 1961 is net een keer munisipale kiesers hier getel, te wete twee Engelssprekendes in 1934.
Stars
Die Stars is 'n Kanadese indiepop-musiekgroep wat oorspronklik deur die sanger Torquil Campbell en die klawerbordspeler Chris Seligman in Toronto (Ontario, Kanada) gestig is. Die groep het hulle later in New York Stad en uiteindelik in Montreal gevestig.
Genre
Die Stars se musiek is as beautiful, eloquent indie pop beskryf wat deur 'n oorvloedige instrumentasie, ratse produksie en afmeng, verhalende lirieke en sagte, maar genuanseerde sang gekenmerk word. Die groep se musiekstyl het vanuit elektroniese popmusiek soos op die snit Nightsongs (wat op die etiket Le Grand Magistery vrygestel is) tot 'n meer rockgebaseerde instrumentasie op hulle laaste twee langspelers ontwikkel en weerspieël die invloed van die sanger en kitaarspeler Amy Millan en die basspeler Evan Cranley (wat voor die opname van die album Heart [Paper Bag Records] by die groep aangesluit het) en die tromspeler Pat McGee wat sedert die langspeler Set Yourself on Fire 'n lid van die Stars is.
Staal
Materiaaleienskappe
Anders as koper en tin los koolstof geredelik op in vloeibare yster, wat meebring dat die smeltproses 'n legering tot gevolg het wat te veel koolstof bevat om staal genoem te word. Selfs in die nouer konsentrasiebestek van staal, kan die mengsels van koolstof en staal 'n verskeidenheid strukture vorm waarvan die eienskappe merkbaar verskil. Dit is baie belangrik dat 'n mens hierdie verskille verstaan om goeie kwaliteit staal te kan vervaardig. By kamertemperatuur is die mees stabiele vorm van yster die liggaamsgesentreerde kubiese struktuur ferriet of α-yster, wat 'n betreklik sagte metaal is wat slegs 'n klein hoeveelheid koolstof kan oplos (nie meer as 0.021 % op 'n massabasis teen 910 °C). Bo 910 °C ondergaan ferriet 'n fase-oorgang vanaf die liggaamsgesentreerde kubiese struktuur na 'n vlakgesentreerde kubiese struktuur wat austenitiese of γ-yster genoem word, wat ook 'n sagte metaal is maar beduidend meer koolstof kan oplos (soveel as 2.03 % op 'n massabasis teen 1154 °C)
Martensiet het 'n laer digtheid as austeniet, dus het die omskakeling tussen die twee fases 'n verandering in volume tot gevolg, wat in hierdie geval 'n uitsetting tot gevolg het. Interne spanning van hierdie uitsetting veroorsaak dat die martensietkristalle saamgepers word en trekspanning word op die oorblywende ferriet uitgeoefen met 'n beduidende hoeveelheid skuifspanning op beide fases. As die blus nie behoorlik gedoen word nie kan die spannings veroorsaak dat die onderdeel uitmekaarspat wanneer dit afkoel; en indien nie kan dit werksverharding en ander mikroskopiese gebreke tot gevolg hê. Dit is algemeen dat bluskrake vorm wanneer staal met water geblus word, al is dit nie altyd sigbaar nie.
Tampere
Geografie en klimaat
In administratiewe opsig word Tampere in ses stadsdistrikte verdeel: Keskustan piiri (die stadsentrum), Läntinen piiri (die westelike distrik), Pohjoinen piiri (die noordelike distrik), Itäinen piiri (die oostelike distrik), Eteläinen piiri (die suidelike distrik) en Kaakkoinen piiri (die suidoostelike distrik).
Kameroen
Geskiedenis
Die eerste inwoners van Kameroen was Pigmee-Bakastamme. Die Bantoetaalgroep het in die hooglande van Kameroen ontstaan, maar baie sprekers het uitgewyk voor buitelandse invallers na die gebied gekom het.
Die eerste Europese kontak vind in die 16de eeu met die Portugese plaas, maar hulle bly nie. Die eerste permanente koloniale vestiging begin in die 1870's, met die Duitse Keiserryk wat die hoof Europese moondheid word. Met Duitsland se nederlaag in die Eerste Wêreldoorlog word Kameroen 'n Volkebond-Mandaatgebied wat in 1919 in Frans-Kameroen en Brits-Kameroen verdeel word. Hierdie mandate word in 1946 in Verenigde Nasies-Trusteeskappe omskep.
Geografie
Ligging: Wes-Sentraal-Afrika, grensende aan die Bog van Benin, tussen Ekwatoriaal-Guinee en Nigerië. Die Tsjadmeer is in die noorde van die land en in die suidweste is die bekende Kameroenberg.
NG gemeente Machado-Boven
duimnael|regs|170px|Ds. [[Jacobus Theron|J.A. Theron, leraar van 1926 tot 1944.]]
NG gemeente Krokodilrivier
Die NG gemeente Krokodilrivier is die oudste gemeente van die Nederduitse Gereformeerde Kerk op die dorp Brits in Noordwes aan dié provinsie se grens met Gauteng.
Judy Garland
Judy Garland (Frances Ethel Gumm; 10 Junie 1922 - 22 Junie 1969) was 'n Amerikaanse aktrise en sangeres. Sy is hoog aangeslaan vir haar veelsydigheid en het onder meer 'n Juvenile Award, Golden Globe- en Grammy-pryse en 'n Spesiale Tony-toekenning gekry.
Johnston-atol
Johnston-atol (Engels: Johnston Atoll) is 'n klein afgeleë eiland van die Verenigde State van Amerika en 'n onbewoonde atol in die noordelike Stille Oseaan, wat tot Polinesië behoort. Die atol het 'n oppervlakte van 2,67 km2. Die Johnston-atol lê noordoos van Australië en Nieu-Seeland, ten suidweste van Hawaii en ten noorde van die Cookeilande.
Vlag van Meksiko
Tweede Meksikaanse Keiserryk
In 1863 is die Tweede Meksikaanse Keiserryk gestig. Hierdie monargie, met die keiser Maksimiliaan I aan die hoof, het vanaf 10 April 1864 ’n nuwe nasionale vlag gebruik. Dit het die kleure groen, wit en rooi as basis gehad met die nuwe keiserlike wapen in die middel van die wit baan (dit was slegs die keiserlike adelaar in die oorlogsvlag). Die ontwerp van die wapen het gelyk soos die Franse keiserlike wapen, maar met ’n paar Meksikaanse tinte. Verder is die hoogte-breedteverhouding aangepas van 4:7 na 1:2 en daar is ’n goue gekroonde adelaar in elke hoek geplaas. In 1867 is Maksimiliaan afgesit en tereggestel en is die republiek herstel.
Aanvaarding van die huidige vlag
In 1995 is die wetgewing vir die vlag vir die laaste keer verander. Die belangrikste wat toe vasgelê is, is dat die adelaar op die agterkant van die vlag omgekeer is sodat dit ook na die vlagpaal kyk.
Knut
Knut is 'n naam en kan na die volgende persone verwys:
BMW M50
Die BMW M50 is 'n inlynsessilinder dubbelbonokas petrolenjin wat van 1990 tot 1996 vervaardig is. Dit is in die E34 520i en 525i vrygestel om die M20-enjin te vervang.
Gekuifde pikkewyne
Gekuifde pikkewyne (Eudyptes) is 'n genus van die orde van Pikkewyne. Die genus omvat agt lewende en één uitgestorwe spesies en is daarmee die grootste genus in die orde. Alle spesies van die genus word gekenmerk deur die geel kuiwe op hulle koppe.
Harry Basch
Harry Basch (gebore 16 Januarie 1926) is 'n Amerikaanse akteur en skrywer. Hy is bekend vir sy rolle in die rolprent Coma (1978) en in die televisiereekse Star Trek (1966), That Girl (1966), en Falcon Crest (1981).
Boraks
Boraks is 'n mineraal met die chemiese samestelling .10. Dit is 'n hidraat van natriumdiboraat, of dinatriumtetraboraat.
Imperiale Militêre Spoorweë
Tweede fase: Guerilla-oorlogvoering
Nadat die Britse leër Pretoria beset het, verhuis die ZAR-regering na Machadodorp met die doel om die konflik met behulp van guerillataktieke voort te sit. Die ZAR regerings het hul in 'n reeks spoorwegpassasierswaens as regeringsgeboue gevestig.
Faisalabad
Faisalabad was een van die gasheerstede tydens beide die Krieketwêreldbeker 1987 en Krieketwêreldbeker 1996.
71ste Oscar-toekenningsaand
Dit was die eerste keer dat die seremonie op ’n Sondag plaasgevind het. Dit het besonder lank aangehou, veral vanweë die besonder lang wennerstoesprake. Dit was ook die laaste keer dat dit in die Dorothy Chandler Pavilion in Los Angeles aangebied is nadat dit byna 30 jaar lank die tuiste van die Oscars was.
Drie van die prente wat vir beste rolprent benoem is (Life is Beautiful, Saving Private Ryan en The Thin Red Line) speel in die Tweede Wêreldoorlog af en die ander twee (Shakespeare In Love en Elizabeth) in die Elizabethaanse Engeland.
’n Spesiale huldeblyk is gelewer vir die Oscar-wenner Frank Sinatra, wat die vorige jaar oorlede is, en Stanley Kubrick, wat net twee weke voor die seremonie gesterf het.
Suid-Afrika
Naam
Mzansi, afgelei van die Xhosa-naamwoord umzantsi, letterlik "suide", is 'n algemene naam vir Suid-Afrika, terwyl sommige Pan-Afrikanistiese politieke partye die naam "Azanië" gebruik.
Vroeë Europese kontak
In 1503 het Saldanha in Tafelbaai geland en selfs Tafelberg uitgeklim. Op 28 Februarie 1510 het Almeida en 65 van sy manskappe egter in Tafelbaai voor die aanslag van 'n Khoikhoistam gesneuwel, en in 1525 word Robbeneiland as Portugese gevangenis gebruik. In 1552 het Portugese skeepsmanne aan die ooskus (huidige KwaZulu-Natal) gestrand, en hul dagboeke getuig van 'n groot Bantoesprekende bevolking. Op 25 Maart 1593 het die Santo Alberto op die Wildekus gestrand en 125 Portugese en 160 slawe het 'n oorlewingstog aangepak. Op hul binnelandse roete het hulle einde-April die sneeubedekte Drakensberge opgemerk, en in Julie 1595 het die oorlewendes Delagoabaai bereik. In 1594 het die Nederlander Houtman na die Ooste vertrek, nadat die seeroete aan hom bekend geword het. Ook die Britte was gou op die toneel, en in 1615 reeds word hulle gevangenes op Robbeneiland aangehou. In 1616 het Hartog by die Kaap aangedoen net voor sy ontdekking van Australië en Willaerts se skildery van 1636 toon die oorlogskip Amsterdam en ander Nederlandse skepe in Tafelbaai geanker.
Meiolania
Beskrywing
Die dier was ’n plantvreter. Omdat oorblyfsels wat in 1925 bekend was, naby strande ontdek is, is geglo dit was ’n seeskilpad. Dit is egter nou bekend dat Meiolania op land voorgekom het.
Suid-Afrika
Eerste en Tweede Vryheidsoorloë
Die ontdekking van diamante in 1867 en goud in 1886 het ekonomiese groei en immigrasie aangemoedig wat tot verdere onderdrukking van die plaaslike bevolking gelei het. Die Boere weer Britse indringing in die Eerste Vryheidsoorlog (1880–1881) suksesvol af deur taktiek wat baie meer gepas tot plaaslike toestande is, te gebruik.
Apartheid en die Nuwe Suid-Afrika
Die land is geruk deur die kombinasie van internasionale boikotte en ekonomiese sanksies, stakings, optogte, betogings, en sabotasie. In 1990 doen die Nasionale Partyregering die eerste stappe tot 'n onderhandelde skikking toe dit die ANC en ander politieke organisasies ontban en ANC-leier Nelson Mandela na 27 jaar in die tronk vrylaat. Die tronk waaruit hy vrygelaat is, was nie die sel op Robbeneiland nie, maar die Victor Verster-gevangenis buite Paarl. Apartheidwetgewing is geleidelik geskrap en die eerste veelrassige verkiesing is in 1994 gehou. Die ANC het met 'n oorweldigende meerderheid gewen en is steeds aan bewind. Korrupsie en wanbesteding van staatsfondse en belastingbetalers se geld was nog nooit in die geskiedenis van Suid-Afrika so erg nie.
Buitelandse betrekkinge
Suid-Afrika is 'n streeksmoondheid in Afrika suid van die Sahara wat in baie opsigte 'n baanbrekerrol speel en as voorbeeld vir ander Afrikalande kan dien. Ná dekades van internasionale isolasie gedurende die apartheidjare het die buitelandse beleid onder president Nelson Mandela (1994–1999) nog in 'n fase van heroriëntasie en versigtige hertoetreding tot die internasionale gemeenskap geval.
Geografie
Suid-Afrika is aan die heel suidelikste deel van Afrika geleë met 'n lang kuslyn van meer as 2 500 kilometer (1 550 myl) wat oor twee oseane strek (die Atlantiese en Indiese). Suid-Afrika het 'n groot verskeidenheid klimaatsones, van die woestyntoestande in die Kalahari naby Namibië tot welige subtropiese klimaat langs die grens met Mosambiek. Dit rys vinnig oor 'n bergagtige platorand tot die binnelandse plato wat as die hoëveld bekend staan. Selfs al word Suid-Afrika as semi-droog beskou, is daar aansienlike wisseling in klimaat sowel as topografie.
Die felheid van die winde het die vaart om die kus van die Kaap van Goeie Hoop in die verlede lewensgevaarlik vir seevaarders gemaak en baie skipbreuke is daardeur veroorsaak. Effens verder oos aan die suidkus van die land, waar reënval in die vorm van kort buie meer gereeld deur die jaar is, word die Tuinroete aangetref, wat bestaan uit 'n beeldskone groen landskap.
Spoorvervoer
Om ook gebiede, wat anderkant uitgestrekte woestyne geleë was, vir spoorvervoer te ontsluit, was een van die grootste uitdagings. Gedurende die Tweede Wêreldoorlog het Duitse ingenieurs vir die steppegebiede van die suidelike Sowjetunie sogenaamde kondenswaterlokomotiewe ontwikkel wat die grootste deel van hul stoomketelwater vir herhaalde gebruik kon herwin. Die waterverbruik kon sodoende aansienlik verminder word en het hierdie tipe lokomotiewe uiters geskik vir spoorvervoer in droë streke gemaak. Weens die hoër onderhoudkoste is kondenswaterlokomotiewe selde gebruik, maar die Suid-Afrikaanse Spoorweë het besluit om die nuwe tegnologie op sy lyne in te span. Klas 25-kondenswaterlokomotiewe vir die plaaslike mark is deur North British Locomotive Company (NBL) in Glasgow en Henschel in Kassel, Duitsland, vervaardig. Een van hulle, Henschel se Red Devil, is tans die sterkste smalspoorlokomotief ter wêreld.
Misdaad
Misdaad word volgens die ondersoek deur Duitse bestuurders en hulle gesinne ook as 'n persoonlike bedreiging beskou. Oor 'n gemiddelde tydsduur van sowat 18 maande word elkeen van hulle of 'n familielid die slagoffer van 'n misdaad. Twintig persent van die ondernemings het in die twee jaar voor die ondersoek medewerkers as gevolg van moord verloor. By 47 persent van die ondernemings het bestuurders of hooggekwalifiseerdes die land weens die misdaadprobleem verlaat.
Immigrasie na Natal
Nadat Natal in 1843 tot Britse kolonie verklaar is, was die plaaslike immigrasiebeleid weer eens daarop gemik om die Britse bewind te stabiliseer en te verhoed dat die gebied tot "'n kolonie van inboorlinge sou degenereer", soos die destydse goewerneur Sir P. Maitland dit gestel het. Ooreenkomstig die koloniale regering se beleid is 'n aantal immigrasieskema's in werking gestel waarvolgens Britse immigrante finansiële steun ontvang het. Tussen 1849 en 1852 het byna 5 000 Engelse en Skotse immigrante in Natal aangekom. Baie van hulle is met beloftes van vrye grond en 'n aangename lewe in 'n "land van melk en heuning" na die kolonie gelok.
Immigrasiebeleid voor 1994
Verwoerd was daarvan oortuig dat Engelssprekende Suid-Afrikaners in die nuutgestigte republiek maklik aan Afrikaners geassimileer kon word en dat Britse immigrante sodoende nie meer as 'n moontlike nasionale bedreiging beskou moes word nie. Met jaarlikse groeisyfers van tussen ses en agt persent in die periode tussen 1964 en 1972 en voortgesette werkreservering, wat wit en bruin Suid-Afrikaners bevoorregte toegang tot sekere kategorieë werk gegee het, was die Suid-Afrikaanse ekonomie dringend aangewese op gekwalifiseerde immigrante. Die nuut benoemde Engelssprekende minister van immigrasie, A. E. Trollip, het dit duidelik gestel dat die ekonomie sonder immigrasie sou disintegreer. In 1961 is 'n nuwe immigrasieskema ingevoer wat voorsiening vir ruim finansiële bystand aan immigrante gemaak het, en die regering was realisties genoeg om weer op voornemende immigrante uit die Verenigde Koninkryk te fokus.
Onlangse bevolkingsopnames
In die sensus van 9 Oktober 2011 het 41 miljoen Suid-Afrikaners hulself as swart beskryf, 4,62 miljoen as bruin, 4,59 miljoen as wit en 1,3 miljoen as Indiërs of ander Asiërs. 0,3 miljoen mense het hulself as "ander" beskryf – 'n kategorie wat ook mense insluit wat volgens sensusbeamptes weier om hulself in terme van ras of etniese groep te beskryf. Die totale bevolking het op die dag van die sensus 51,8 miljoen beloop.
Verstedeliking
Tradisioneel-blanke woongebiede van die middel- en opperklas is minder geraak deur die sosiale veranderings ná die einde van die geografiese rasseskeiding. Die ou stelsel van "groepsgebiede" word hier grotendeels nog bewaar, aangesien net 'n minderheid van Swartes huispryse en huurgelde in hierdie gebiede kan bekostig. Die klein getalle nie-blanke bewoners, wat na die eertydse blanke woongebiede verhuis, kan maklik geïntegreer word.
Uitdagings vir plattelandse gemeenskappe
Die agteruitgang van plattelandse nedersettings het menigvuldige oorsake:
Engels in Suid-Afrika
Die status en rol van Engels is van begin af bepaal deur politieke omstandighede. Engels was in die 19de eeu die taal van die bewindhebbers wat in 1822 Nederlands as ampstaal van die Kaapkolonie vervang het. Die bevordering van Afrikaans was een van die hoofdoelwitte van 20ste eeuse Afrikaner-nasionaliste wat ná die regeringsoorname deur die Nasionale Party (NP) in 1948 verwesenlik is deur die verdringing van Engels op regerings- en administratiewe vlak, binne die polisie en die weermag. Nogtans het Engels sy oorheersende rol in die sakelewe en die tersiêre onderwys gedurende die NP-bewind, wat tot 1994 sou voortduur, nooit ingeboet nie.
19de eeuse koloniale boukuns
Met die Britse bewind aan die Kaap en in Natal het koloniale Victoriaanse boukuns ingang tot Suid-Afrika gevind. Kunsvolle openbare geboue soos Pietermaritzburg se stadsaal weerspieël die ambisies van 'n nuwe Engelssprekende burgerklas. Ook in die onafhanklike Afrikanerrepublieke Transvaal en Oranje-Vrystaat het boumeesters die voorkeur gegee aan massiewe, statige geboue soos dié wat rondom Pretoria se Kerkplein en langs Bloemfontein se Brandstraat ontstaan het – in 'n styl wat as Eklektiese Wilhelmiense boukuns beskryf word. Groeiende ekonomiese welvaart in Johannesburg is in die vroeë 20ste eeu weerspieël in Edwardiaanse, Georgiaanse en neoklassieke ontwerpe.
Die musiek van Kaapse Maleiers en bruin Afrikane
Kaapse Maleiers en bruin Afrikane het daarnaas musiekstyle ontwikkel wat ten opsigte van die taal by die inheemse Afrikaanse musiektradisies gereken kan word en sy besondere karakter aan improvisasies, dinamiese ritmes en die oorheersende banjo-klanke te danke het. Ghomma- of piekniekliedere val in hierdie kategorie.
Mode
Kaapstad is die gasheerstad vir die internasionaal belangrikste modeskou in Afrika, die Kaapstad Modeweek, wat jaarliks vroeg in Augustus plaasvind en meer as 30 000 besoekers, mediaverslaggewers en inkopers lok.
Krieket
Krieket is tradisioneel die sport van die Anglo-Afrikane en die Indiese Suid-Afrikaners, maar word vandag deur mense van al die etniese groepe beoefen. Suid-Afrika se nasionale krieketspan staan bekend as die Proteas en neem as volle lid van die Internasionale Krieketraad (IKR) aan toetskrieket sowel as Internasionale eendagwedstryde (EDIs) en Twintig20 (T20Is) deel. Suid-Afrika het sedert 1992 vir elke krieketwêreldbekertoernooi gekwalifiseer, maar kon dit tot op hede nie wen nie. Suid-Afrika het in 2003 saam met Kenia en Zimbabwe as gasheer van die krieketwêreldbeker opgetree, wat deur Australië gewen is. Daarbenewens het Suid-Afrika die T20I-wêreldbeker 2007 en die Kampioenetrofee 2009 gehuisves. In November 2021 is Suid-Afrika saam met Namibië en Zimbabwe as medegasheer vir die Krieketwêreldbeker 2027 benoem.
Cornelis Everaert
Werke
Everaert het geskryf oor eietydse religieuse, politieke en maatskaplike kwessies; daarby word onderwerpe ingereken soos hebsug, en kettery. Hy behandel egter ook belangrike gebeurtenisse soos die Slag by Pavia (1525) en die Vrede van Madrid (1526). Die werke is nog sterk middeleeus van aard.
Pleknaamsveranderinge in Eswatini
asook die land se naam:
Steekbossie
Dit is 'n struik wat in renosterveld voorkom en baie skerp blare het wat tot verwondings kan lei. Dit word volop op Kaapstad se Tafelberg aangetref. Dit word nogtans in Engels Climbers' friend genoem omdat sy wortels stewig in die grond veranker is en die plant aan die klimmer houvas gee om nie te val nie.
Alex Gilbert
Alex Gilbert (gebore op 1 April 1992) is 'n Nieu-Seelandse aanneming-advokaat.
Claudio Abbado
Claudio Abbado (* 26 Junie 1933, Milaan ‒ † 20 Januarie 2014) was 'n Italiaanse dirigent en musiekfundus. Hy was die musiekdirekteur van die Luzern-feesorkes, die La Scala-opera in Milaan, die Weense Staatsopera, die Londen Simfonieorkes, die Chicago Simfonieorkes en die Berliner Philharmoniker.
Familiegeskiedenis en vroeë lewe
Abbado se jeug was deel van die Duitse besetting van Milaan. Gedurende dié tyd het Abbado se moeder 'n tyd lank in die tronk spandeer omdat sy huisvesting aan 'n Joodse kind voorsien het. Claudio self is bekend daarvoor dat hy 'n bekende staaltjie gehad het oor hoe hy, toe hy slegs twaalf jaar oud was, bo-op 'n plaaslike muur wat die aandag van die Gestapo getrek het, geskryf het "Viva Bartók" en hulle die boosdoener laat soek het. Sy musikale belangstellings het gedurende die tyd ook ontwikkel, met sy bywoning van uitvoerings by La Scala, sowel as orkesrepetisies in Milaan gelei deur dirigente soos Arturo Toscanini en Wilhelm Furtwängler.
Ander dirigente wat hom as kind beïnvloed het, was Victor de Sabata en Rafael Kubelík. Toe hy egter Antonio Guarnieri se dirigeerwerk van Claude Debussy se Nocturnes aangehoor het, was hy vasbeslote om self 'n dirigent te word. Op die ouderdom van vyftien jaar het Abbado die eerste keer vir Leonard Bernstein ontmoet toe hy 'n stuk gedirigeer het waarin Abbado se vader as solis opgetree het. Bernstein het gesê, "Jy het die oë om 'n dirigent te wees."
Dirigeerloopbaan
Op 7 Oktober 1968 het Abbado sy debuut in die Metropolitaanse Opera met Don Carlo gemaak. Hy het sedert 1971 meer uitgebreid met die Weense Filharmoniese Orkes (WFO) saamgewerk, wat twee verskynings in onderskeidelik 1988 en 1991 as dirigent van die orkes se Nuwejaarskonsert ingesluit het. Hy was 'n ontvanger van beide die Filharmoniese Ring en die Goue Nicolai-medalje van die Weense Filharmoniese orkes.
0 (jaar)
Die jaar 0 kom ook in Boeddhistiese en Hindoekalenders voor.
ISO 8601
ISO 8601:2004 (en voorheen ISO 8601:2000, maar nie ISO 8601:1988 nie) gebruik die astronomiese jaartelling in sy dataverwysingstelsels. Die "basiese" formaat vir die jaar 0 is 0000, wat ooreenstem met die historiese jaar 1 v.C. Verskeie "uitgebreide" formate is moontlik: -0000 en +0000, sowel as weergawes met vyf of ses syfers. Vroeëre jare is negatiewe jare met vier, vyf of ses syfers, wat ’n waarde het van een minder as die ooreenstemmende jaar v.C. Dus is 0001 = 2 v.C.
Hüd
Verhaal
"''En toe hulle dit gesien het – ’n wolk wat na hulle valleie aangekom het – het hulle gesê: Dit is ’n wolk wat vir ons reën bring. Hy het gesê: Nee, dit is wat julle gewens het om te verhaas, ’n wind waarin ’n pynlike straf is,
Geelneusmalmok
Die geelneusmalmok is kleiner en fyner as die swartrugmalmok. Hy het wit vlerke met 'n smal, swart randstreep. Die vlerkrugkant, mantel en stertrugkant is swarterig-bruin. Die snawel kom pikswart voor, maar van naby kan 'n geel streep op die boonste rif waargeneem word. Die geel streep ontbreek by onvolwassenes, maar hulle het wel dieselfde ondervlerkvoorkoms as die volwassenes. Onvolwassenes kan ook van volwassenes onderskei word deurdat eersgenoemde se kop heeltemal wit is, sonder die grys skynsel wat by volwassenes voorkom. Diegene wat ten gunste van afsonderlike spesies is, merk op dat die volwasse voëls wat in die Indiese Oseaan voorkom se kop wit is, met 'n grys skynsel op hul wange, terwyl dié in die Atlantiese Oseaan se hele kop deur 'n grys skynsel gedek word.
Gouestreep-lipvis
Identifikasie
Die vis leef in aflandige koraalriwwe in water wat 10 tot 40 m diep is. Hier leef hulle in klein groepies saam oor sand en rommel by die basis van die riwwe. Hulle vreet bodem ongewerweldes.
Os (astrologie)
Beskrywing
In Chinese simbologie word Osse beskou as noulettend, versigtig en geduldig, maar ook hardkoppig en preuts.
Seewierstrandspringer
Die Seewierstrandspringer (Hyale grandicornis) is 'n klein seediertjie (amfipood) wat langs die hele kuslyn van Suid-Afrika voorkom en word tot 1 cm lank. Die diertjie leef op rotsagtige strande in die hoër tussengetysone. Die diertjie is groen of bruin van kleur met wit kolle langs die sye. Die eerste paar voelers is baie langer as die tweede paar en die mannetjie het vergrote knypers. Hulle wei op seewier.
Bulbinella trinervis
Bulbinella trinervis is 'n katstert wat hoort tot die aalwynfamilie Asphodelaceae. Die plant is endemies aan die Oos- en Wes-Kaap. Die plant blom van Februarie tot Mei en die blomme is wit.
Umkomaasrivier
Naam
Twee verklarings vir die oorsprong van die naam van die rivier kom voor. Shaka het volgens oorlewering ‘n paar walvisse by die mond gewaar. Hy het hulle inkomo yamanzi, die beeste van die water, genoem. ‘n Ander verklaring is dat die Zoeloe-woord “umkomaas” beteken “versamelaar van die water” en verwys na die baie takriviere van die Nkomazirivier.
Langenhovenpark
Langenhovenpark is 'n groot, oorwegend wit voorstad van Bloemfontein in die Vrystaat.
Rhodesiese Bosoorlog
Koue Oorlog-politiek
Koue Oorlog-politiek het ook 'n rol in die konflik gespeel, met die Sowjetunie wat ZIPRA ondersteun het, en China vir ZANLA. Elke groep het uiteindelik sy eie oorlog teen die Rhodesiese veiligheidsmagte gevoer en selfs soms ook teen mekaar geveg. In Junie 1979 bied die regerings van Kuba en Mosambiek regstreekse militêre hulp aan die Patriotiese Front, maar Mugabe en Nkomo het dit van die hand gewys. Ander buitelandse moondhede het ook tot die konflik bygedra, soos Noord-Korea se militêre raadgewers wat die guerrillavegters in 'n kamp naby Pjongjang in die hantering van wapens en springstof opleiding gegee het. Teen April 1979 was daar 12 000 ZANLA-vegters in Tanzanië, Ethiopië en Libië opgelei, terwyl 9 500 van die 13 500 van sy bestaande kaders, in Rhodesië ontplooi was. Aan die ander kant van die konflik het Suid-Afrika in die geheim materiële en militêre steun aan die Rhodesiese veilgheidsmagte verleen.
Rhodesiese veiligheidsmagte
Ondanks die negatiewe uitwerking wat die ekonomiese en diplomatieke sanksies op die land gehad het, kon Rhodesië tog daarin slaag om 'n kragtige en professionele militêre vermoë te handhaaf. In Junie 1977 het die tydskrif Time berig dat die Rhodesiese leër, "man vir man", onder die wêreld se beste gevegseenhede gereken word.
Gietwerk
duimnael|Gesmelte metaal word in 'n [[gietvorm in gegiet]]duimnael|Beton word gegiet vir die [[fondasie van 'n gebou ]]
Heksagonale digpakking
Afgeleide strukture
'n Afgeleide struktuur van die heksagonale digpakking is die struktuur van α-WC. In hierdie struktuur wissel lae van wolframatome af met lae van koolstofatome.
Glastonbury Tor
Tor is 'n plaaslike term van Keltiese herkoms wat na 'n heuwelpiek verwys. Glastonbury Tor het vroeër soos 'n eiland bo die moerasgebied uitgesteek, maar dit is tans eerder 'n skiereiland wat aan drie kante deur die Brue-rivier begrens word. In 1892 is die oorblyfsels van Glastonbury Lake Village naby die heuwel ontdek. Hulle het die argeologiese bewys gelewer dat daar tussen 300 en 200 v.C. 'n Ystertyd-nedersetting bestaan het wat as eiland in die moerasgebied maklik verdedig kon word. Aardwalle en Romeinse oorblyfsels getuig van latere bewoners. Die Keltiese Britte het na die plek blykbaar as Ynys yr Afalon ("Eiland van Avalon") verwys, en vir sommige is Glastonbury Tor inderdaad die legendariese Avalon van koning Artus.
Boheme
Vroeë geskiedenis
Wes-Slawiese stamme het die oorspronklike Donaugrens vanaf 527 aangeval en hulle blykbaar ook in groter getalle in Boheme gevestig. Volgens mitologiese oorlewerings was een van hul aanvoerders, Čech, die naamgewer vir die land en sy bewoners. Maar reeds in die tweede helfte van die 6de eeu het die Aware, 'n nomadiese steppevolk uit Sentraal-Asië, Slawiese stamme in die gebied onderwerp. Hulle is eers vanaf 796 deur die Frankiese koning Karel die Grote uit Boheme verdryf. Die bevryding het teen 'n baie hoë prys gekom - die vorstedomme Boheme, Morawië en Wes-Slowakye het deel van die Frankiese Ryk geword en was vervolgens skatpligtig aan die Frankiese konings. Om hulself aan dié skatpligtigheid te onttrek, het die vorstedomme saamgesluit in 'n politieke unie waarna geskiedkundiges later as die "Groot-Morawiese Ryk" sou verwys. Hier het Tsjeggiese vorste uit die Přemyslide-dinastie in die nuutgestigte Praag 'n leidende rol gespeel.
David Tom
David Tom is 'n Amerikaanse akteur. Hy is bekend vir sy rolle in die rolprente Stay Tuned (1992), Swing Kids (1993), en Pleasantville (1998), en in die televisiereeks The Young and the Restless (1973).
Warburton Gamble
Warburton Gamble (16 Desember 1882 – 27 Augustus 1945) was 'n Engelse akteur. Hy was bekend vir sy rolle in die rolprente Fine Feathers (1921), A Study in Scarlet (1933), Blind Man's Bluff (1936), en Scotland Yard Commands (1936).
Cristina Fernández de Kirchner
Cristina Elisabet Fernández de Kirchner ([kɾisˈtina eˈlisaβet ferˈnandes ðe ˈkiɾʃneɾ], * 19 Februarie 1953 in La Plata), algemeen bekend as Cristina Kirchner of kortweg CFK, het tussen 10 Desember 2007 en 10 Desember 2015 as president van Argentinië gedien. Sedert 10 Desember 2019 dien Kirchner as Adjunkpresident van Argentinië onder die staatshoof Alberto Fernández.
Politieke loopbaan
Die tweede en finale rondte van die verkiesing, met Menem en Kirchner as enigste kandidate, is vir 18 Mei geskeduleer. Menem het egter besef dat hy 'n verpletterende neerlaag sou ly en hom as kandidaat onttrek. Sodoende is Kirchner outomaties met 22 persent van die uitgebragte stemme as Argentinië se nuwe president verkies – die laagste persentasie ooit in die geskiedenis van die land.
Skandinawiese Monument
Die Hoofmonument
Die 4 granietblokke verteenwoordig die 4 deelnemende lande wat hulle aan die kant van die Boere geskaar het, naamlik Noorweë, Swede, Denemarke en Finland. Op elke granietblok is ook ’n Walkure uitgebeeld. Sy personifiseer een van die Skandinawiese lande. Walkure is volgens die Germaanse godsdiens die doodsgodinne wat gesneuwelde krygers van die slagveld haal en hulle na die Walhalla (Germaanse hemel) neem. Die Walkure staan onder gesag van Odin of Wodan, die Oppergermaanse God, na wie Woensdag vernoem is.
Sara se Geheim
Seisoen 1 en 2 was Dinsdae om 20h00 op KykNET uitgesaai.
Skandinawiese Monument
Inskripsies
Op elke granietblok staan ’n Walkure afgebeeld. Op haar skild staan die name van die manne wat sy kom haal. Sy sal hulle vergesel na die Walhalla: Die inskripsies is soos volg:
Sheridan Le Fanu
Donker romantisisme
Organiese verbinding
Belangrike klasse organiese verbindings:
Kwik
Kwik, ook genoem kwiksilwer, is 'n chemiese element in die periodieke tabel met die simbool Hg (van die latynse hidragirum wat waterige of vloeibare silwer beteken) en atoomgetal 80. Kwik is 'n swaar, silwerige d-blok metaal en een van ses elemente (die ander is broom, frankium, gallium, rubidium en sesium) wat 'n vloeistof by of naby kamertemperatuur en druk is.
Eienskappe
Kwik is die enigste metaal wat 'n vloeistof by standaard temperatuur en druk is, met 'n smeltpunt van -38,83 °C en 'n kookpunt van 356,73 °C wat kwik een van die metale met die grootste vloeibare omvang maak. Kwik los baie metale op (natrium, kalium, tin, koper, goud, silwer, ens.) om vloeibare allooi e te vorm wat amalgame genoem word. Aangesien dit nie met yster amalgameer nie, word kwik in ysterhouers geberg.
Tier (astrologie)
Beskrywing
Dieselfde twaalf diere word gebruik om die siklus van ure in ’n dag te simboliseer – elk word verbind met ’n tydperk van twee uur. Die tydperk van die Tier is van 03:00 tot 05:00 – die tyd wanneer tiere hul prooi jag en hul wreedheid wys.
NG gemeente Malvern
Agtergrond
Van 1897 met die gelyktydige afstigting van Johannesburg-Oos en Jeppestown was daar meer as vier dekades lank net twee NG gemeentes in die ooste van Johannesburg. Aanvanklik was daar in die weste van die stad, waar baie meer Afrikaanssprekendes hulle mettertyd gaan vestig het, ook twee gemeentes, Langlaagte (1892) en Fordsburg (1896). Maar voor Malvern as derde gemeente in die ooste sou afstig, het daar tussen 1920 en 1938 ses gemeentes in die weste ontstaan, naamlik Melville (1920), Waterval (1921), Vrededorp (1927, sedert 1957 Cottesloe), Linden (1936), Brixton (1938) en Westdene (1938).
Die stadwaartse trek van veral minder gegoede Afrikaners het egter ook in die ooste neerslag gevind sodat Jeppestown reeds van 1933 vir ds. Gerrit le Roux as hulpleraar moes aanstel, waarna hy van 1937 - 1938 voltydse leraar is. In die eerste jaar van sy opvolger, ds. Jacobus Odendaal, se dienstyd vra die gemeente vir prop. Santie Sandenbergh om ook as hulpleraar te kom help. Gedurende April 1939 neem hy sy intrek in Malvern. Kort voor lank besluit die kerkraad om 'n dubbele predikantspos te skep en die keuse val op prop. Sandenbergh. Met die oog op permanente huisvesting vir sy eerste medeleraar besluit die kerkraad om langs die kerksaal in Malvern 'n tweede pastorie te bou.
Ligging
Die kerkgebou is geleë in Kingstraat in Malvern.
Oksied
'n Oksied is 'n chemiese verbinding wat ten minste een suurstofatoom en een ander element in sy chemiese formule bevat. Metaaloksiede bevat gewoonlik 'n anioon van suurstof in die oksidasietoestand van -2. Die grootste deel van die aardkors bestaan uit vaste oksiede, die gevolg van elemente wat deur die suurstof in die lug of in die water geoksideer word. Amper al die chemiese elemente vorm verbindings met suurstof. Uitsonderings is edelgasse soos helium of neon. Oksiede van goud is bekend, maar hulle is metastabiel.
Diatomiese molekuul
'n Diatomiese molekuul is 'n molekuul wat net uit twee atome bestaan.
Al hierdie molekules word homonukleêr genoem omdat beide atome tot die dieselfde element behoort. Daar is egter ook heteronukleêre diatomiese molekules, byvoorbeeld van die verbindings koolstofmonoksied, stikstofmonoksied of van interhalogeenverbindings soos , , ,  ensomeer.
Colin Clark (ekonoom)
Colin Grant Clark (2 November 1905 – 4 September 1989) was 'n Britse en Australiese ekonoom en statistikus wat in beide die Verenigde Koninkryk en Australië gewerk het. Hy het eerste die gebruik van die bruto nasionale inkomste as die basis vir die bestudering van nasionale ekonomieë voorgestaan.
Jolande Sap
Johanna Catharina Maria (Jolande) Sap (gebore 22 Mei 1963 in Venlo) is 'n Nederlandse ekonoom en politikus.